দেশীয় শিল্প উদ্যোক্তাদের নিজ প্রচেষ্টায় দেশে অনেক ক্ষুদ্র ও মাঝারি শিল্প প্রতিষ্ঠান গড়ে উঠেছে। এসব প্রতিষ্ঠান কর্তৃক উৎপাদিত পণ্য দেশের চাহিদা মিটিয়ে বিদেশেও রপ্তানি হচ্ছে। অর্থনৈতিক উন্নয়নের ধারাকে সচল রাখার জন্য নারী ও পুরুষ শিল্প উদ্যোক্তাই তাদের সৃজনশীলতা ও দক্ষতার সাক্ষর রাখছেন। বাংলাদেশের সামগ্রিক অর্থনৈতিক উন্নয়নে এসএমই উদ্যোক্তার অবদান ও অংশগ্রহণকে সার্বজনীনভাবে স্বীকৃতি দেয়া এবং তাঁদেরকে উৎসাহিত করার লক্ষ্যে এসএমই ফাউন্ডেশন জাতীয় পর্যায়ে নারী ও পুরুষ উদ্যোক্তা ক্যাটাগরিতে জাতীয় এসএমই উদ্যোক্তা পুরস্কার প্রদান করে থাকে।